PJ Powers: 'Ek is 'n oorwinnaar' | SARIE
PJ Powers: 'Ek is 'n oorwinnaar'
Nadat haar biografie, Here I am, verlede jaar uitgereik is, beplan die immergroen PJ Powers 'n gelyknamige dokumentêre rolprent, 'n kompilasie-CD van al haar treffers voor Kersfees en 'n tweede boek … Sy is terug – met mening!
Penelope Jane Dunlop, beter bekend as PJ Powers, die bekroonde rock-ster van die jare tagtig, tóé met big hair, uitgewaste denims en pikswart oogomlyner, lyk nou eerder asof sy in 'n modetydskrif hoort. Met haar funky blonde haarstyl, swart mini en kouse, groen snyersbaadjie, parmantige rooi tekkies en keurige Afrika-bykomstig- hede laat sy 'n paar koppe in die koffieplek in Melville draai.
Haar oë blink, sy praat rustig en beskryf haarself as 'n oorwinnaar.
Sy is nou al ses jaar "skoon". Op 9 Januarie 2009 het sy haar laaste drankie gedrink.
"Moenie vir my vra hoe ek dit weet nie, maar ek het volle vertroue dat my lewe enduit gaan uitwerk."
Sy is deesdae besiger as ooit tevore. "Dit is moeilik om te sê hoekom. Om een of ander rede is ek die flavour of the month."
– PJ Powers
"Drie maande gelede het ek 'n kontrak geteken by 'n digitale platemaatskappy en dié infrastruktuur is goed vir my loopbaan.Ek leef in dankbaarheid."
Die boek was 'n proses tot selfaan- vaarding – en het ook nuwe lewe in haar loopbaan geblaas. Daar is reeds 'n Here I Am-dokumentêr in die vooruitsig iewers in aanstaande jaar. "En wie weet, dalk 'n vollengte-rolprent waarin ek myself speel."